Scifikirjailija Risto Isomäki olisi valmis ruotuun, jos kutsu käy.

Tätä voisi kutsua jo epäpyhäksi liitoksi. Kaksi perinteisesti toisilleen etäistä tahoa – tieteiskirjailijat ja ammattisotilaat – ovat löytäneet toisensa Euroopassa. Tai Ranskassa nyt ainakin.

Ranskan puolustusministeriön alainen tutkimuskeskus, Agence Innovation Défence, julkisti heinäkuun puolivälissä raportin, jossa pohditaan, millaisia ovat sodankäynti ja uhkakuvat tulevaisuudessa.